da da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da da en sv en da da da da da da da da da da sv sv da en sv sv da da da da da nb da en da fr en sv da da en en da da en da en da da da nb da da nb da da nb da da da da ru de sv fr de sv es en es tr da
Det Røde Hjørne - Dansk Arkitektur Center - DAC
Det er i sandhed iøjnefaldende. Daginstitutionen “Det Røde Hjørne” på Amager gør en dyd ud af ikke at falde i et med omgivelserne.
Den knaldrøde daginstitution, der passende bærer navnet Det Røde Hjørne, er ikke til at overse, når man passerer på Sundholmsvej. Bag projektet står ONV arkitekter og Scandibyg, der sammen vandt konkurrencen udskrevet af Københavns Kommune. Institutionen har plads til 160 vuggestue- og børnehavebørn, og derfor har nærhed i det store været et vigtigt omdrejningspunkt i udformningen af institutionen.
Grønt tag og legeplads i ét
Det Røde Hjørne hæver sig i tre etagers højde mod Sundholmsvej og falder gradvist til én etage ind mod gården og legepladsen. Med sin højde afskærmer bygningen for den trafikerede Sundholmsvej og giver en tryg og rolig legeplads. De tre etager forbindes på kryds og tværs af et skrånende grønt tag, der også fungerer som legeplads og adgangsvej til de forskellige planer.
Nærhed i det store
Med 160 børn fordelt på 10 grupper har det været nødvendigt at dele institutionen op i flere små enheder. Hver gruppe har sin egen stue og et udeareal. Arkitekturen og indretningen er med til at synliggøre og understrege, hvor de forskellige grupper har hjemme, så børnene visuelt og intuitivt kan navigere mellem stuerne.
Der er fri adgang mellem alle dele af institutionen, og de enkelte stuer giver netop den nærhed i det store, som arkitekterne har lagt vægt på.
Bygget i jylland og samlet på Amager
Alle dele af Det Røde Hjørne er færdigbygget på Scandibygs fabrik i Jylland og transporteret til Sundholm. Det har givet en hurtigere byggeproces og mindre gener for omgivelserne.
Det Røde Hjørne er en del af det kvarterløftsprojekt i Sundholm, som Københavns Kommune har iværksat.
Udenrigsministeriet i Riyadh: Arven fra Henning Larsen
Kannikegården: En ny juvel i Danmarks ældste by
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.